โจเซฟ สมิธ

โจเซฟ สมิธ
โจเซฟ สมิธ จูเนียร์ (Joseph Smith Jr.; 23 ธันวาคม พ.ศ. 2348 – 27 มิถุนายน พ.ศ. 2387) เป็นผู้ก่อตั้งลัทธิมอรมอน (หรือที่เป็นชื่อทางการก็คือ ศาสนจักรของพระเยซูคริสต์แห่งวิสุทธิชนยุคสุดท้าย) และเป็นมรณสักขีของลัทธิมอรมอนอีกด้วย

**ประวัติและตำนาน**
โจเซฟ สมิธ จูเนียร์ เกิดเมื่อวันที่ 23 ธันวาคม พ.ศ. 2348 เป็นบุตรของนายโจเซฟ สมิธ ซีเนียร์ ครอบครัวของเขาเคร่งศาสนามาก โจเซฟ สมิธ เป็นคนศึกษามาน้อย และเป็นผู้สนใจในเรื่องความจริงของศาสนามาก

**การปรากฏของพระยาห์เวห์และพระเยซู**
ภาพการปรากฏของพระเจ้าต่อหน้าโจเซฟ สมิธ
ต่อมาเมื่อปี พ.ศ. 2362 โจเซฟ สมิธได้ไปสวดอ้อนวอนกับพระเป็นเจ้าในป่าที่ใกล้บ้านของเขา และโจเซฟ สมิธได้เห็นแสงสว่างยิ่งกว่าดวงอาทิตย์เหนือศีรษะของเขา และเขาได้พบกับคนสองคนที่มีแสงสว่างอยู่รอบกาย บุคคลแรกได้กล่าวว่า เราคือพระยาห์เวห์ พระเจ้าของเจ้า และบุคคลนั้นก็ชี้ไปที่อีกบุคคลหนึ่งและกล่าวว่า นี่คือบุตรของเรา จงฟังท่าน และบุคคลนั้นจึงกล่าวว่า เราคือพระเยซู บุตรของพระเจ้า พระเยซูตรัสว่า ในขณะนี้ไม่มีคริสตจักรนิกายใดเลยที่สอนด้วยการเน้นหลักของความจริง และบุคคลสองคนนั้นก็จากไป

**กำเนิดพระคัมภีร์มอรมอน**
ทูตสวรรค์โมโรไนมอบจารึกทองคำให้กับโจเซฟ สมิธ
พระคัมภีร์มอรมอน
ต่อมาในปี พ.ศ. 2369 มีทูตสวรรค์องค์หนึ่ง นามว่า โมโรไน ได้มอบจารึกทองคำที่เป็นบันทึกสมัยโบราณให้กับโจเซฟ สมิธ และสั่งโจเซฟว่าให้แปลหนังสือเล่มนี้และนำไปเผยแพร่แก่ชาวโลก ในตอนแรกโจเซฟ สมิธ รู้สึกเครียดกับการแปลหนังสือเล่มนี้เพราะไม่คุ้นเคยกับตัวอักษรที่อยู่ในจารึก เนื่องจากเขาศึกษามาน้อย แต่ในความเชื่อของชาวมอรมอนนั้น บอกไว้ว่า ต่อมาโจเซฟได้แปลหนังสือเล่มนี้สำเร็จด้วยฤทธิอำนาจของพระเจ้า และโจเซฟใช้เวลาแปลหนังสือเล่มนี้ไม่ถึงสามเดือนจึงสำเร็จ และโจเซฟตั้งชื่อหนังสือเล่มนั้นว่า Book of Mormon หรือภาษาไทยเรียกว่า พระคัมภีร์มอรมอน นั่นเอง

**การก่อตั้งศาสนจักรมอรมอน**
หลังจากโจเซฟแปลพระคัมภีร์มอรมอนสำเร็จ ก็ได้สวดอ้อนวอนต่อพระเป็นเจ้าทุกวัน และนึกถึงคำพูดของพระเยซูในตอนปี พ.ศ. 2362 ได้ว่า ในขณะนี้ไม่มีคริสตจักรนิกายใดเลยที่สอนด้วยการเน้นหลักของความจริง โจเซฟจึงตัดสินใจก่อตั้งศาสนจักรของพระเยซูคริสต์แห่งวิสุทธิชนยุคสุดท้าย หรือ ศาสนจักรมอรมอน ขึ้นอย่างเป็นทางการเมื่อวันที่ 6 เมษายน พ.ศ. 2373

**มรณกรรมของโจเซฟ สมิธ**
ภาพการเสียชีวิตของโจเซฟ สมิธ
ในปี พ.ศ. 2387 โจเซฟ สมิธ ถูกกล่าวหาว่าสอนศาสนาอย่างผิด ๆ และด้วยคดีอื่น ๆ อีกซึ่งเป็นคำกล่าวหาเท็จ โจเซฟจึงถูกตัดสินจำคุกพร้อมกับพี่ชายของเขา ไฮรัม สมิธ และเมื่อเขาอยู่ในคุก พี่ชายของเขากำลังเปิดประตู แต่โจรในคุกเอาปืนจ่อประตูไว้และยิง กระสุนนั้นพุ่งเข้าใส่หน้าของไฮรัม สมิธ พี่ชายของโจเซฟ สมิธ เมื่อโจเซฟเห็นว่าพี่ชายของตนเสียชีวิตแล้วก็กอดศพของพี่ชายและร้องไห้เสียใจเป็นอย่างมาก และโจรก็เข้ามาที่ห้องของโจเซฟ และยิงโจเซฟหลายนัด และในนาทีสุดท้ายของโจเซฟ โจเซฟกระโดดไปที่หน้าต่างพร้อมกระสุนอีกหลายนัดที่พุ่งใส่ตัวของโจเซฟ และโจเซฟก็เสียชีวิตเมื่อวันที่ 27 มิถุนายน พ.ศ. 2387 เมื่อเขามีอายุ 38 ปี

**ผลงานอื่น ๆ ของโจเซฟ สมิธ**
 พระคัมภีร์มอรมอน- หนังสือไข่มุกอันล้ำค่า ประกอบด้วย หนังสือของอับราฮัม หนังสือของโมเสส หนังสือของมัทธิว และหนังสือของโจเซฟ สมิธ- หนังสือหลักคำสอนและพันธสัญญา
และนอกจากนี้โจเซฟ สมิธ ยังมีผลงานหนังสือมากกว่านี้อีก 45 รายการ

**ชีวิตส่วนตัวของโจเซฟ สมิธ**

**ภรรยาของโจเซฟ สมิธ**
โจเซฟ สมิธ มีภรรยาเป็นจำนวนมาก และนี่คือรายชื่อภรรยาของโจเซฟ สมิธ- แฟนนี ยัง- เมลิสซา ล็อตต์- เดสเดโมนา ฟอลล์เมอร์- โรดา ริชาร์ดส์- เอลวิรา แอนนี่คาวเลส- ซาราห์ ลอว์เรนซ์- ลูซี่ วอล์คเกอร์- ฟลอร่า แอน วู้ดเวิร์ธ- เฮเลน มาร์ คิมบอล- มาเรีย ลอว์เรนซ์- อัลเมอรา วู้ดวาร์ด จอห์นสัน- เอลิซา มาเรีย พาร์ทริดจ์- เอมิลี่ โดว์ พาร์ทริดจ์- รูธ โวส เซเยอร์ส- แมรี แอน ฟรอสต์ สเตรินส์ แพรตต์- ฮันนาห์ เอลส์- โอลีฟ เกรย์ ฟรอสต์- แนนซี มาเรีย วินเชสเตอร์- มาร์ธา แมคไบรด์ ไนท์- ซาราห์ แอน วิทนีย์- เดลเซียนา จอห์นสัน- เอลลิซ่า อาร์. สโนว์- ซาราห์ เอ็ม. เคลฟแลนด์- เอลิซาเบธ เดวิสเดอร์ฟี- มารินด้า แนนซี จอห์นสัน- แพตตี้ บาร์ทเล็ตต์ เซสชั่นส์- ซิลเวีย พอร์เตอร์ เซสชันส์- แมรี่ เอลิซาเบธ โรลลินส์ ไลท์เนอร์- แอกเนส โมลตัน คูลบริธ- พรีเซนเดรีย ลาทร็อพ ฮันทิงโตัน- ซีน่า ดี. เอช. ยัง- หลุยซา บีแมน- ลูซินด้า เพนเดิลตัน มอร์แกน แฮร์ริส- แฟนนี อัลเจอร์- เอมมา เฮล- โอลีฟ แอนดูร์วส์
โจเซฟ สมิธ มีภรรยารวมทั้งสิ้น 36 คน

**บุตรและธิดาของโจเซฟ สมิธ**
โจเซฟ สมิธ มีบุตรและธิดาหลายคนเช่นกัน ได้แก่- โจเซฟ สมิธ (ชื่อเหมือนกับบิดา)- จูเลีย เมอร์ด็อก สมิธ- ซามูเอล เอช. สมิธ- ดอน การ์โลส สมิธ- ซโฟโรเนีย สมิธ- เอฟไรม์ สมิธ- ลูซี่ สมิธ- แคทเธอรีน สมิธ
โจเซฟ สมิธ มีบุตรธิดารวมกันทั้งหมด 8 คน

**อ้างอิง**

**แหล่งข้อมูลอื่น**
 โจเซฟ สมิธ- โจเซฟ สมิธ- โจเซฟ สมิธ
หมวดหมู่:ผู้เผยพระวจนะ
หมวดหมู่:นักล่าสมบัติ
หมวดหมู่:มรณสักขีในศาสนาคริสต์
หมวดหมู่:บุคคลจากรัฐเวอร์มอนต์
หมวดหมู่:บุคคลที่ถูกลอบสังหาร
หมวดหมู่:เสียชีวิตจากอาวุธปืน